  Виталий Пронин Вордскем городаз со пумиськылӥз Удмуртилэн Тӧроеныз Александр Бречаловен но Удмуртиысь Баскетболъя федерациен кивалтӥсеныз Марат Зиятдиновен. Та нуналэ огкыл гожтӥзы матысь 4 арлы шаерысьтымы баскетболэз азинтыны юрттон пумысен. Спортэз, баскетболэн шудонэз, азинтонлы шаерамы бадӟым саклык висъяське. Гуртъёсын туала но бадӟымесь спортзалъёс кылдо. Берло 4 ар куспын шаерысьтымы 125 школа спортзалъёс выльдэмын-тупатъямын. Спортъя бадӟым зал усьтэмын Можгаын, матысь дыре мугорез кыдатонъя комплекс усьтыны чакламын Ижевскын. Тросэз соос нацпроектъёс, федерал но элькун программаос но "Огъя Россия" фракцилэн юрттэм чотын улонэ пыӵало. Огкылын вераса, баскетбол – спортысь тужгес вӧлмем амал луэ. Шарен шудыны мылкыд карисьёслэн лыдзы арысь аре йылэ, туннэ нуналлы баскетболэн шудонэ ог 14 сюрс адями пыриське, шаерамы 95 спортзалъёс ужало. Нош Удмуртиысь баскетболэн шудонъя «Купол — Родники» клуб 2020-тӥ-2021-тӥ арын Россилэн Кубокез понна нюръяськонын 4-тӥ инты басьтӥз.Андрей Кириленко вуылӥз Дэри ёросысь Италмас школае, пумиськылӥз Олимпийской чемпионкаен Галина Кулаковаен. Школаысь 6-тӥ классын дышетскисьёсын кульчое шар куянъя ӵошатскон радъямын вал. Озьы ик мылкыд карисьёс дано спортсменэн патретэ пуксизы. Валентина Емельянова Теги: баскетбол  